ร้านนี้เป็นร้านในลิสต์ที่ค้างคา และดีดดิ้นจะไปให้ได้ ร้านนี้มีอยู่หลายสาขา สาขาที่ใกล้เราที่สุดคือ ที่ชั้น1 The Jas ลาดพร้าววังหินแห่งนี้นี่เอง ถ้าใครไม่มีรถยนต์ส่วนตัวอาจจะลำบากสักหน่อย เพราะไม่มีรถสาธารณะผ่านเลย ต้องแท็กซี่เท่านั้น ส่วนใครมารถส่วนตัวจอดใน The Jas ได้เลย ฟรี 3 ชม.

วันที่ไปเป็นวันหยุด คนเยอะมาก ต้องรอคิว พอได้โต๊ะ ก็เดินไปสั่งที่เคาน์เตอร์ได้เลย สั่งเสร็จจ่ายเงินปุ้บก็จะได้เลขมา
 เมนูที่สั่งคือ
1. ปังเย็นภูเขาไฟ (75.-) สามารถเลือกได้ว่าจะเอาปังแบบกรอบหรือแบบนุ่ม เราเลือกแบบนุ่มจะได้ซึมน้ำชุ่มๆ อร่อยเย็นชื่นใจมาก ซิกเนเจอร์ของที่นี่คือจะมีวิปครีมอยู่ข้างใน ไปกับแฟนสองคน หมดภายในไม่ถึง5นาที
2. แซนวิชทูน่าแฮมลาวาชีส (60.-) เมื่อเลือกไม่ได้ก็ใส่มันมาทั้งหมด อร่อย เยิ้ม แต่สัดส่วนทูน่าเยอะไปหน่อย
3. แซนวิชสังขยาบางหวาน (30.-) อันนี้บอกเลยห้ามพลาด เป็นแซนวิชสังขยาเนยที่หอม ลงตัว สังขยาใบเตยเป็นของแท้ ไม่ใช่จีนแดง หายากมากที่จะมีสังขยาใส่ใบเตยเยอะๆ ไม่ใช่ใส่มาแต่สี ดีเว่อ เลยสั่งสังขยา1กระปุก+ขนมปัง1แถว set ละ 70.- ขนมปังที่นี่ก็ทำเองนุ่มสุดๆ

ทั้งหมดทั้งมวลรวมน้ำเปล่าด้วย 250.- พอดีเด๊ะ กินอิ่ม ตังยังเหลือ คุ้มมาก

บรรยากาศ: ร้านตกแต่งด้วยสีชมพูทั้งหมด เรียบๆ ไม่มีดีเทลอะไรมาก

ส่วนเรื่องบริการ เป็นกึ่งๆ self-service ไม่ได้ต้องบริการอะไรมากมาย แต่สั่งแล้วได้เร็วทันใจ แม้คนจะเยอะ ถือว่าได้ใจ

ยังมีเมนูที่อยากไปลองอีกเยอะเลย ไว้จะมารีวิวอีกแน่นอน
ฟินนนน~